Shkolla “Gjergj Vat Martini” Velipojë

**Shkolla “Gjergj Vat Martini” Velipojë** është shkollë 9-vjeçare dhe ndodhet në Velipojë të Shkodrës.

## Historiku 
Në vitin 1945 u vendos hapja e shkollës fillore në Pulaj.  

Mësuesi i parë  ka qenë mësuesi Enver Mlika. Emërimi i tij u bë me datë 17 Prill 1945, dhe me dt. 25 prill  filloi mësimi në klasën e parë. Në vitin 1946 u hapën shkollat në fshatrat: Luarz, Mali Kolaj dhe Rrjoll. Shkolla fillore është hapur 1945 në Pulaj , në një ndërtesë të vjetër. 

Në vitin 1957 u hap cikli I lartë I shkollës 7-vjeçare, në ish portin e vogël Pulaj. Cikli i lartë i shkollës 7-vjeçare  për mungesë lokali në Pulaj u vendos në ish kazermen ushtarake ku u zhvillua mësimi për 8 vjet.

Në vitin 1963 cikli i lartë 7-vjeçar u transferua në  ish kazermën ushtarake në godinën e ish shtëpisë së oficerave. Në vitin 1972 cikli i lartë i 8-vjeçares u transferua në Velipojë Qendër. Në  vitin 1979 u ndërtua shkolla 8-vjeçare në Sektor - Velipojë e Re,  nga puna për zhdukjen e pasojave të tërmetit të 15 Prillit 1979, në këtë vit u transferua cikli fillor nga Pulaj  dhe cikli i lartë i 8-vjeçares u transferua  në Shkurt të vitit 1981.

Deri në vitin 1997 kjo shkollë vazhdoi me dy turne, kur edhe u dëmtua. Në Shtator të vitit 1997 , shkolla u vendos në ish repartin ushtarak Velipojë, deri në vitin 2003, vit në të cilin u bë rikonstruksioni i shkollës së dëmtuar. Nga viti 2003 deri në maj 2009  mësimi u zhvillua me dy turne. Me 5 Maj të viti 2009 u bë përurimi  i shkollës së re dykatëshe.

Në vitin 2004 shkolla e Velipojës merr emrin “Gjergj Vat Martini”, emrin e mësuesit të parë të Velipojës, emër të cilin e mban dhe sot. Pra deri në këtë vit (2004) shkolla quhej thjeshtë Shkolla Velipojë. Në të gjithë historinë e saj shkolla ka patur një staf të kualifikuar dhe të përkushtuar ndaj profesionit të drejtuar me profesionalizëm nga drejtues të ndryshëm:

**Drejtues të shkollës ndër vite:**

* Musa  Kraja  (drejtor)
* Ndoc Mjeda   (drejtor)
* Refik  Quku  (drejtor)
* Kolë Vasili    (drejtor)
* Idriz  Kali  (drejtor)
* Ndue  Toma (drejtor)
* Kolë  Lushi  (drejtor)
* Petrit  Xhabija (drejtor)
* Luan Pirani  (drejtor)
* Gjokë Leka (drejtor)
* Petrit Proni (zv/drejtor)
* Anton Marku (drejtor)
* Arjana Martini (zv/drejtor)
* Agron  Teli  (drejtor)

## Gjergj Vat Martini 
Gjerdh Vat Martini ka qenë mësuesi i parë i Velipojës. Nderim, respekt dhe mirënjohje për kontributin e madh që dha në fushën e arsimit. Gjergj Vat Martini (Lumaj), lindi dhe u rrit në Velipojë. Ishte mësuesi i parë që  nxori Velipoja. Në moshën 20 vjeçare u emërua mësues në Gomsiqe dhe  punoi  nga viti 1949-1951. Në vitin 1951-1953 punoi mësues në Malkolaj. Në vitin 1953-1959 punoi mësues në Mbisukë  me klasa kolektive. Në vitin 1959-1961 punoi mësues në Pentar. Në vitin 1961 punoi mësues në shkollën Qendër Velipojë, ku punoi për 10 vite deri në vitin 1971, vit të cilin ai ndërroi jetë. Gjergj Vat Martini , gjatë këtyre viteve, dha kontribut  mjaftushëm në zhdukjen e analfabetizmit, për moshat e rritura në zonë. U dallua gjithashtu edhe në fushën e sportit, në boks, ishte pjesëtar i klubit sportiv Partizani, ku u shpall edhe kampion i Shqipërisë në vitet 1952-1953. Ai ishte një mësues shum i mirë, i palodhur, i dashur, i komunikueshëm, gjithmonë i gatshëm për të ndihmuar nxënësit e tij . Gjergj Vat Martini ishte shembulli I mirë, prandaj dhe shkolla jonë krenohet që  mban emrin e tij.

## Informacion për shkollën vartëse Baks-Rrjoll 
Shkolla 9-vjeçare “Baks – Rrjoll” ndodhej në fshatin Rrjoll të Njësisë Administrative Velipojë (Shkodër). Nga vetë pozita gjeografike shkolla është e vendosur në një zonë turistike dhe një zonë në zhvillim, sepse shumë shpejt aty do të kalojë rruga që lidh Ranën e Hedhun me Ulqinin dhe zonën bregdetare.

Shkolla për herë të parë është hapur në vitin 1957 si shkollë vartëse e shkollës Mali-Kolaj. Në vitet e para shkolla kishte katër klasa, klasa e I-rë, II-të, III-të dhe e IV-të vetëm me një mësues. Numri I nxënësve në vitet e para ishte rreth 30 nxënës. Në vitin 1980 u hapën dy klasa 1+3 dhe klasa 2+4 me dy mësues. Në vitin 1990 u hap dhe cikli AMU dhe numri I nxënësve u rrit dhe shkoi në 60. Pas viteve ’90 për shkak të emigrimit numri I nxënësve pësoi një rënie të madhe. Në vitin 2000 shkolla “Baks-Rrjoll” u bë shkollë vartëse e shkollës 9-vjeçare “Gjergj Vat Martini”, Velipojë.

Duke vazhduar si shkollë vartëse deri në shtator të vitit 2024, ku shkolla u mbyll si pasojë e rënies së numrit të nxënësve.

## Objekti i shkollës 
Oborri i shkollës është i bollshëm, i rrethuar dhe shërben për  zhvillimin e orëve të Edukimit fizik apo aktiviteteve të tjera. Ka fushë për të zhvilluar kalçeto, basketboll ose volejboll.

Godina e shkollës është dy katëshe, në katin e parë ndodhen 5 klasat e arsimit fillor, zyra e punonjëses sociale, biblioteka, tualetet e ndara, kopështi. Në katin e dytë ndodhen 4 klasat e AMU, drejtoria, kabineti informatikes dhe magazina, keshilli I mesuesave dhe nje dhome qe deri vonë ka shërbyer si bibliotekë.

Shkollës tonë pritet të fillojë zbatimi I projektit të rikonstruksionit, duke qenë se shumë ambjente tashmë janë të dëmtuara nga lagështira, një ndër to dhe ambjenti që përmendëm më lart që ka shërbyer si bibliotekë.

Mjedisi i bibliotekës është i vogël, I vendosur në të njëjtin ambjent ku ndodhet zyra e punonjëses sociale (kjo për shkak të arsyes që përmendëm më lart), gjithashtu  mungon një fond i mirë librash.

Gjithashtu shkolla jonë tashmë është pjesë e rrjetit të shkollave që funksionojnë si Shkolla Qendra Komunitare. (Shtator 2025)

*Të reja:* 

**Projekti i rikonstruksionit të shkollës tonë** 

Në vijim të angazhimit të Bashkisë Shkodër për rehabilitimin dhe rikonstruksionin e plotë të institucioneve arsimore, në bashkëpunim me GIZ Albania dhe GAP Fund, shkolla jonë është përfituse e një prej projekteve.

Projektet janë hartuar sipas standardeve më të larta të efiçencës së energjisë, duke garantuar kushte më të mira mësimi, komoditet dhe siguri për nxënësit dhe stafin mësimor.m

https://web.facebook.com/reel/1339408074174871

## Mësuesit që punuan dhe kontribuan në vite 
Enver  Mlika, Ndoc  Mjeda, Fejzi   Kopliku, Musa  Kraja, Berhan Kopliku, Ndue Toma, Martin Toli, Enver Bala, Vitore Tuci, Sedije Dibra, Fehmi Dibra, Jonuz  Rroji, Injac Mjeda, Kolec Qerraxhiu, Pren Mata, Haki  Ceka, Skënder  Shabani, Liljana  Bushati, Enver Dizdari, Refik Quku, Bahrije Lala, Idriz  Kali, Elizabeta  Bushati, Bukurije Cukali, Zana  Kali, Bajram  Dymleku, Vjollca Bushati, Teuta Dracini, Hatixhe Barbullushi, Hamidije  Kruja, Lili Dracini, Ferit Kamberi, Marie Leka, Hajrie Demleku, Elez Hasan, Kolë  Lushi, Hysni Bruceti, Dila Marashi, Maliq Barbullushi, Gjysefina Simoni, Gjokë Leka, Vjola Berisha, Mara Marku, Vjollca Bala, Xhemalije Bruceti,  Pjetër Delaj, Taze Hasani, Anton Marku, Petrit   Xhabija, Aleks Dushi, Luan Pirani, Arjan Mesi, Petrit  Prroni, Arjana Martini,           Arjola Sokoli, Valbona Uruci, Marjan Qeseri, Esmeralda Daija  etj.

## Lista emërore e stafit të shkollës (viti shkollor 2025-2026) 
1.     Agron Teli (drejtor I IA)

2.     Ritvan Vulashi (mësues AF)

3.     Eral Peraj  (mësuese AF)

4.     Benisa Deda (mësuese AF)

5.     Arta Marku (mësuese AF)

6.     Arta Luizi (mësuese AF)

7.     Naime Tafa (mësuese histori- gjeografi)

8.     Eni Halluni (mësuese edukim fizik)

9.     Arlinda Hoti (mësuese matematikë-fizikë)

10.  Artë Kunora (mësuese gjuhë-letërsi)

11. Brunilda Xhahi (mësuese gjuhë-letërsi)

12.  Gerta Filipi (mësuese biologji-kimi)

13. Ilir Sylja (mësues matematikë-informatikë)

14. Jesmina Mashaj (mësuese e gjuhës angleze)                

15. Ersa Mema (mësuese edukimi muzikor)

16. Kejdi Shabanaj (punonjëse sociale)

## Statistika 
## Referime